ธนกร ลั่น อุตตม ไม่สนปัญหาการเมือง ลุยเดินหน้าก้าวต่อไปเราไม่ทิ้งกัน
ธนกร เผย อุตตม เดินหน้าทำงานเต็มสูบเพื่อประชาชนไม่สนปัญหาการเมือง เล็ง 18 มิ.ย. ควง สมคิด ลงพื้นที่ช่วยฟื้นเศรษฐกิจฐานรากที่สมุทรปราการวันที่ 14 มิ.ย. 2563 นายธนกร วังบุญคงชนะโฆษกพรรคพลังประชารัฐ และเลขานุการรัฐมนตรีว่าการกระทรวงการคลัง เปิดเผยว่า แม้รัฐบาลจะสามารถควบคุมการแพร่ระบาดของไวรัสโคโรนา 2019 หรือ โควิด-19 ได้อย่างดีเยี่ยม แต่รัฐบาลยังต้องเร่งฟื้นฟูเศรษฐกิจของประเทศ เพราะประชาชนได้รับความเดือดร้อนอย่างหนักจากผลกระทบดังกล่าว ซึ่งรัฐบาลได้ออกมาตรการเยียวยาต่างๆ ไม่ว่าจะเป็นโครงการเราไม่ทิ้งกัน จ่ายเยียวยา 5000 บาท อาชีพอิสระ 15.1 ล้านคน เกษตรกรอีก 10 ล้านคน และประกันสังคมเพราะฉะนั้น จากนี้ไปจะเป็นเรื่องของการฟื้นฟู โดยในส่วนของกระทรวงการคลัง นายอุตตม สาวนายน รัฐมนตรีว่าการกระทรวงการคลัง ได้เดินหน้าโครงการ ก้าวต่อไปเราไม่ทิ้งกันสู้ภัยโควิด-19 ส่งทีมเราไม่ทิ้งกันกระจายไปช่วยเหลือชาวบ้านทั่วประเทศ โดยในวันที่ 18 มิ.ย. 2563 จะเดินทางไปร่วมงานโครงการเสริมสร้างความเข้มแข็งของเศรษฐกิจฐานรากเพื่อการพัฒนาอย่างยั่งยืนของกองทุนหมูบ้านและชุมชนเมือง ที่ จ.สมุทรปราการ ซึ่ง นายสมคิด จาตุศรีพิทักษ์ รองนายกรัฐมนตรี จะมาเป็นประธาน และ นายรักษ์พงษ์ เซ่งเจริญ ผู้อำนวยการกองทุนหมู่บ้านและชุมชนเมือง ให้การต้อนรับนายธนกร กล่าวอีกว่า วันนี้ทุกฝ่ายจะต้องร่วมแรงร่วมใจกันช่วยเหลือประชาชน นายอุตตม เร่งทำงานแข่งกับเวลาโดยไม่สนเรื่องการเมือง เพราะมองว่าขณะนี้ไม่ใช่เวลาของการเมือง แต่เป็นเวลาทำงานให้ประชาชน และส่วนตัวเห็นด้วยกับ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ให้รัฐมนตรีทุกคนทำงานให้ดีที่สุดเพื่อประชาชน กระทรวงการคลัง โดยธนาคารเพื่อการเกษตรและสหกรณ์การเกษตร (ธ.ก.ส.) จึงจะเน้นการสร้างเศรษฐกิจฐานรากของประเทศ เช่น การสร้างงานสร้างอาชีพให้ชาวบ้าน เพราะจะมีพี่น้องประชาชนกลับภูมิลำเนาจำนวนมาก จึงต้องทำให้เขามีงานมีรายได้ การพลิกฟื้นเศรษฐกิจไทยไม่ใช่เรื่องง่าย แต่กระทรวงการคลังได้เตรียมแผนงานและวางยุทธศาสตร์ไว้หมดแล้ว ซึ่งบางส่วนเริ่มดำเนินการไปแล้ว เชื่อว่าหากดำเนินตามนโยบายที่ นายสมคิด มอบไว้จะสามารถฟื้นเศรษฐกิจของประเทศได้อย่างแน่นอน.
ธนกร เผย อุตตม เดินหน้าทำงานเต็มสูบเพื่อประชาชน ไม่สนปัญหาการเมือง เล็ง 18 มิ.ย. ควง สมคิด ลงพื้นที่ช่วยฟื้นเศรษฐกิจฐานรากที่สมุทรปราการ
เราไม่ทิ้งกัน,ก้าวต่อไปเราไม่ทิ้งกันสู้ภัยโควิด-19,อุตตม สาวนายน,ธนกร วังบุญคงชนะ,ประยุทธ์ จันทร์โอชา,สมคิด จาตุศรีพิทักษ์,พรรคพลังประชารัฐ